**Nuku'alofa** je glavni grad polinezijske otočne kraljevine Tonge. Grad ima 23.658 stanovnika, dok u široj okolici grada prema podacima iz 2006. živi 34.311 ljudi.

Geografija
----------

Nuku'alofa leži na sjevernoj obali Tongatapua, otoka na jugozapadu Tihog oceana. Duboka prirodna luka je dobro zaštićena koraljnim grebenima.

Klima
-----

Nuku'alofa ima tropsku klimu s prosječnim temperaturama od 25 do 30 °C. Od decembra do marta vlada kišna sezona i ima olujnih vjetrova.

| **Klimatološki medijani za Nuku'alofa** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Apsolutni maksimum (°C) | 32 | 32 | 31 | 30 | 30 | 28 | 28 | 28 | 28 | 29 | 30 | 31 | **32** |
| Srednji maksimum (°C) | 29,4 | 29,9 | 29,6 | 28,5 | 26,8 | 25,8 | 24,9 | 24,8 | 25,3 | 26,4 | 27,6 | 28,7 | **27,3** |
| Srednja dnevna (°C) | 26,4 | 26,8 | 26,6 | 25,3 | 23,6 | 22,7 | 21,5 | 21,5 | 22,0 | 23,1 | 24,4 | 25,6 | **24,1** |
| Srednji minimum (°C) | 23,4 | 23,7 | 23,6 | 22,1 | 20,3 | 19,5 | 18,1 | 18,2 | 18,6 | 19,7 | 21,1 | 22,5 | **20,9** |
| Apsolutni minimum (°C) | 16 | 17 | 15 | 15 | 13 | 11 | 10 | 11 | 11 | 12 | 13 | 16 | **10** |
| Precipitacija (mm) | 174 | 210 | 206 | 165 | 111 | 95 | 95 | 117 | 122 | 128 | 123 | 175 | **1721** |
| Relativna vlažnost (%) | 77 | 78 | 79 | 76 | 78 | 77 | 75 | 75 | 74 | 74 | 73 | 75 | **76** |

Historija
---------

Po tongonskom mitu, Nuku'alofa je sintagma sastavljena od riječi *nuku* (dom) i *alofa* (ljubav), dakle Dom ljubavi. U svakom slučaju, pouzdano se zna da su tu lokalni domoroci sa otoka Tongatapu imali utvrdu koja je do početka 19. vijeka više puta rušena i obnavljana. Prvi Evropljanin koji je doplovio do Nuku'alofe bio je britanski moreplovac James Cook 10. juna 1777. godine. Od 19. vijeka i dolaska prvih evropskih trgovaca i misionara tu se počeo oblikovati urbano naselje. Nuku'alofa je 4. novembra 1875. dekretom kralj Georgea Taufa'ahau Tupoua postala glavni grad Kraljevine Tonge.

Početkom 21. vijeka ojačao je demokratski pokret u Tongi koji je tražio radikalne promjene u zemlji. Kao odgovor na te zahtjeve kraljevska vlada osnovala je Nacionalnu komisiju za političke reforme i napravila svoj prijedlog reformi 2006. godine. Parlament je proučio prijedlog, ali nije ništa poduzeo, pa su izbili neredi u gradu, nakon kojih je 80 % centra grada demolirano. Nakon tog je uslijedio projekt obnove centra grada, koji je dovršen 2012. godine. Pored obnove zgrada, izgrađeno je i par cesta te nova lučka riva.

Kultura i obrazovanje
---------------------

Palača vlade
Nuku'alofa je trgovački i kulturni centar Tonge i najveća luka malog kraljevstva, koja ima nekoliko srednjih škola (koledža) i Pedagošku akademiju, Bolnicu Vaiola i urede državne administracije. Nove višekatne zgrade podignute su za radio televiziju, kongresni centar kao i za sjedišta poslovnih kompanija po periferiji.

Znamenitosti i atrakcije
------------------------

Najveća znamenitost grada je Kraljevska palača, na samoj obali pored staroga mola, koja je izgrađena između 1865. i 1867. godine. Pored nje atrakcija za turiste su i kraljevske grobnice Mala'ekula, katolička katedrala i velika protestantska katedrala Slobodna crkva Tonga (Siasi o Tonga tau atāina).

Privreda i transport
--------------------

Glavna privredna aktivnost je turizam, pored njega tu je i trgovina poljoprivrednim proizvodima: koprom, bananama, tikvama i vanilijom. Puno se prodaju i tradicionalne rukotvorine turistima. Iz luke Nuku'alofa kreću ribarske flote u lov na tune i košljoribe, pa je grad glavno tržište Tonga za ribarske proizvode. U novije vrijeme vlada Tonge pokrenula je neke inicijative za razvoj industrije i osnovala malu industrijsku zonu, u kojoj iznajmljuje tvorničke pogone zainteresiranim poduzetnicima. Internacionalni aerodrom Fua'amotu (IATA: **TBU**, ICAO: **NFTF**) nalazi se 24 km od centra u smjeru jugoistoka.

Gradovi partneri
----------------

Nuku'alofa ima ugovore o bratimljenju sa sljedećim gradovima:

* Ujedinjeno Kraljevstvo Whitby

Izvori
------

1. 1 2 3 4 5 6 7 8 9 10  „*Nuku'alofa*" (engleski). Encyclopædia Britannica. Pristupljeno 25. 4. 2013.
2. 1 2 3  „*Nuku'alofa - the abode of Love*" (engleski). Loumaile Lodge. Arhivirano iz originala na datum 2012-10-03. Pristupljeno 26. 4. 2013.

Vanjske veze
------------

***Nukuʻalofa*** na Wikimedijinoj ostavi

* *Nuku'alofa* na portalu Encyclopædia Britannica ()

| * p
* r
* u
Glavni gradovi i administrativni centri država i teritorija Oceanije |
| --- |
| Afrika • Azija • Evropa • Južna Amerika • Sjeverna Amerika |
| Samostalne države | 
* **Canberra**, Australija
* **Avarua**, Cookovi Otoci1
* **Suva**, Fidži
* **Dili**, Istočni Timor2
* **Tarawa**, Kiribati
* **Majuro**, Maršalovi Otoci
* **Palikir**, Mikronezija
* **Yaren**, Nauru3
* **Alofi**, Niue1
* **Wellington**, Novi Zeland
* **Ngerulmud**, Palau
* **Port Moresby**, Papua Nova Gvineja
* **Apia**, Samoa
* **Honiara**, Solomonski Otoci
* **Nukuʻalofa**, Tonga
* **Funafuti**, Tuvalu
* **Port Vila**, Vanuatu

 |
| Teritorijisamostalnih država | 

|  |  |
| --- | --- |
| Čile | 
* **San Juan Bautista**, Juan Fernández
* **Hanga Roa**, Uskršnji otok

 |
| Japan | 
* **Ogasawara**, Ogasawara

 |
| Sjedinjene Države | 
* **Honolulu**, Havaji

 |

 |
| Zavisni teritoriji | 

|  |  |
| --- | --- |
| Australija | 
* **Flying Fish Cove**, Božićni otok
* **Zapadni otok**, Kokosovi otoci
* **Kingston**, Norfolk

 |
| Francuska | 
* **Papeete**, Francuska Polinezija
* **Nouméa**, Nova Kaledonija
* **Mata-Utu**, Wallis i Futuna

 |
| Novi Zeland | 
* **bez glavnog grada**, Tokelau4

 |
| Sjedinjene Države | 
* **Pago Pago**, Američka Samoa
* **Hagåtña**, Guam
* **Saipan**, Sjeverni Marijanski otoci

 |
| Ujedinjeno Kraljevstvo | **Adamstown**, Pitcairnovi otoci |

 |
| 1 Države u slobodnoj vezi s Novim Zelandom. • 2 Često se ubraja pod Aziju. • 3 Nauru nema službenog glavnog grada; Yaren je sjedište parlamenta te se smatra *de facto* glavnim gradom. • 4 Tokelau nema službenog glavnog grada, već svaki pojedini atol iz skupine ima vlastito sjedište. |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 126723523
* LCCN: n84195720
* GND: 7577344-2

 |